stanford-oval/wikipedia huggingface dataset:
ג'יימס אדוארד וורטון
הערות שוליים

↑  Port of San Francisco, Passenger and Crew Lists, 1882-1957, U.S. Army Transport Thomas, entry for James E Wharton, April 26, 1923, page 107, retrieved February 28, 2014
↑  New Mexico College of Agriculture and Mechanic Arts, Annual Catalogue, 1919, pages 144, 165, 172, 205
↑  U.S., World War I Draft Registration Cards, 1917-1918, entry for James Edward Wharton, retrieved February 28, 2014
↑  New Mexico World War I Records, 1917-1919, entry for James Edward Wharton, retrieved March 4, 2014
↑  Army and Navy Register, The Army, April 23, 1921, page 417
↑  Russell K. Brown, Fallen in Battle: American General Officer Combat Fatalities from 1775, 1988, page 153
↑  Annual Report, 1936, page 3
↑  Virginia Adjutant General, Annual Report, 1921, page 50
↑  Wilson Allen Heefner, Twentieth Century Warrior: The Life and Service of Major General Edwin D. Patrick, 1995, page 61
↑  Army and Navy Journal, Inc., The Army, 1940, Volume 77, Issues 27-52, page 606
↑  John Greenwood, Normandy to Victory.
↑  John Greenwood, editor, Normandy to Victory: The War Diary of General Courtney H. Hodges, 2008, page 429
↑  Associated Press, Brig. Gen. Wharton Killed in Action, August 18, 1944
↑  Joseph Balkoski, Utah Beach: The Amphibious Landing and Airborne Operations on D-Day, page xviii
↑  Alfred M. Beck, Technical Services, the Corps of Engineers, the War Against Germany, 1985, Page 337
↑  United States Department of the Army Historical Division, United States Army in World War II: The War Department, Volume 6, 1961, page 511
↑  Turner Publishing, 28th Infantry (Keystone) Division (Mechanized):125 Years of Service, 2005, page 43
↑  Russell K. Brown, Fallen in Battle
↑  U.S. National Cemetery Interment Control Forms, 1928-1962, entry for James E Wharton, retrieved February 28, 2014
| --- | --- |
בקרת זהויות :  NARA: 17407963
ג'וני ניומן

| --- | --- |
 לידה:  28 בנובמבר 1963 (בן 60) דאנוויל, וירג'יניה, ארצות הברית
 עמדה:  סמול פורוורד
 גובה:  2.01 מטרים
 מספר:  2, 4, 20, 22
 מכללה:  אוניברסיטת ריצ'מונד
 דראפט:  בחירה מספר 29, 1986 קליבלנד קאבלירס
 קבוצות כשחקן
 1986–1987 1987–1990 1990–1993 1993–1994 1994–1997 1997–1998 1998–1999 1999–2001 2001–2002 2002–2003:  קליבלנד קאבלירס ניו יורק ניקס שארלוט הורנטס ניו ג'רזי נטס מילווקי באקס דנוור נאגטס קליבלנד קאבלירס ניו ג'רזי נטס דאלאס מאבריקס פאניוניוס
ג'ון סילבסטר "ג'וני" ניומן הבן (באנגלית: .John Sylvester "Johnny" Newman Jr; נולד ב-28 בנובמבר 1963) הוא כדורסלן עבר אמריקאי, אשר שיחק בליגת ה-NBA בין השנים 1986–2002. ממוצעיו הכוללים לאורך 16 עונותיו בליגה הם 11.0 נקודות, 2.2 ריבאונדים ו-1.5 אסיסטים למשחק.
קריירת מכללות

ניומן נולד וגדל בעיר דאנוויל שבווירג'יניה, ובין השנים 1982–1986 למד באוניברסיטת ריצ'מונד אשר בריצ'מונד הסמוכה. בעונתו השנייה בקבוצת הכדורסל של האוניברסיטה, 1983/1984, הוביל את ריצ'מונד להעפלתה הראשונה אי פעם לטורניר אליפות המכללות, ואף לניצחון מפתיע בסיבוב הראשון מול אוניברסיטת אובורן, בה שיחקו צ'ארלס בארקלי וצ'אק פרסון. בעונת 1985/1986 העפיל עם ה"ספיידרס" פעם נוספת לטורניר המכללות, אולם הפעם קבוצתו הודחה כבר בסיבוב הראשון, על ידי אוניברסיטת סנט ג'וזף. לאורך שלוש עונותיו האחרונות בליגת המכללות קלע 21.7 נקודות ואסף 6.2 ריבאונדים בממוצע למשחק, ואת קריירת המכללות סיים כקלעי המוביל בתולדות אוניברסיטת ריצ'מונד, עם 2,383 נקודות בסך הכול.
קריירת משחק מקצועית

בדראפט ה-NBA‏ 1986 נבחר ניומן בבחירה ה-29 על ידי קליבלנד קאבלירס, אשר צירפה באותו הדראפט גם את בראד דוהרטי (בחירה ראשונה), רון הרפר (בחירה שמינית) ומארק פרייס (בחירה 25). בסיום עונת הרוקי שלו, במהלכה קלע 5.0 נקודות בממוצע למשחק, שוחרר מהקאבלירס.
לקראת עונת 1987/1988 חתם על חוזה בניו יורק ניקס. בעונתו השנייה עם הניקס הפך לשחקן חמישייה קבוע, קלע 16.0 נקודות למשחק, וסייע לקבוצתו להעפיל לחצי גמר האזור המזרחי; בתשעת משחקי קבוצתו בפלייאוף היה הקלעי השני של הניקס, אחרי פטריק יואינג, עם 16.1 נקודות למשחק.
ביולי 1990, לאחר 3 עונות בניו יורק, חתם ניומן על חוזה בשארלוט הורנטס. בעונת 1990/1991 הוביל את קלעי ההורנטס עם 16.9 נקודות בממוצע למשחק, אולם קבוצתו סיימה את העונה עם מאזן שלילי 26–56. ב-19 בינואר 1991 קלע שיא קריירה של 40 נקודות בהפסד קבוצתו מול דאלאס מאבריקס, וב-25 בינואר 1992 שבר את שיאו האישי כשקלע 41 נקודות בניצחון ההורנטס מול אינדיאנה פייסרס. בעונת 1992/1993 קלע 11.9 נקודות למשחק עבור ההורנטס, אשר העפילו לשלב הפלייאוף לראשונה בתולדות המועדון. בסיבוב הראשון גברה שארלוט על בוסטון סלטיקס (3–1), אך בחצי גמר המזרח הפסידה מול הניקס (1–4).
בדצמבר 1993 הועבר ניומן בטרייד לניו ג'רזי נטס, בתמורה לרומיל רובינסון, ולקראת עונת 1994/1995 חתם על חוזה במילווקי באקס. ב-3 עונותיו במילווקי קלע 9.1 נקודות למשחק, לרוב כשחקן ספסל.
ביוני 1997 הועבר עם דני פורטסון וג'ו וולף בטרייד לדנוור נאגטס, בתמורה לסנטר ארווין ג'ונסון. בעונתו היחידה עם הנאגטס קלע 14.7 נקודות בממוצע למשחק.
לקראת עונת 1998/1999 המקוצרת חזר לשחק עבור הקאבלירס, ובשלוש העונות הבאות שיחק בניו ג'רזי נטס (1999–2001) ובדאלאס מאבריקס (2001/2002).
בשנת 2002 עזב את ה-NBA, לאחר 16 עונות רצופות, וחתם על חוזה בקבוצת פאניוניוס היוונית. את עונתו היחידה בקבוצה סיימה פאניוניוס במקום ה-11 (מתוך 14) בליגת העל היוונית. בקיץ 2003 פרש ניומן ממשחק, בגיל 39.
הערות שוליים

↑  סטטיסטיקות הקריירה של ניומן ב-NBA, באתר basketball-reference.com
↑  סטטיסטיקות המכללות של ניומן, באתר sports-reference.com
↑  רשימת הנבחרים בדראפט 1986, באתר basketball-reference.com
↑  ניומן חותם על הארכת חוזה בניו יורק, באתר הניו יורק טיימס, 8 באוקטובר 1988
↑  ניומן חותם על הצעת חוזה בשארלוט, באתר ניו יורק טיימס, 14 ביולי 1990
↑  סטטיסטיקות המשחק בין שארלוט לדאלאס, באתר basketball-reference.com
↑  סטטיסטיקות המשחק בין שארלוט לאינדיאנה, באתר basketball-reference.com
↑  ניומן נשלח בטרייד לניו ג'רזי, באתר לוס אנג'לס טיימס, 11 בדצמבר 1993
בקע סרעפתי

| --- | --- |

 תחום:  גסטרואנטרולוגיה 
 טיפול:  magaldrate  ranitidine  אומפרזול  לנסופרזול  אזומפרזול  פנטופרזול 
 קישורים ומאגרי מידע
 eMedicine:  369510 
 MeSH:  D006551
 
בקע סרעפתי הוא בקע נפוץ הגורם למעבר של אברי חלל הבטן אל חלל החזה. הבקע נוצר בשל פגם בפתח הסרעפת שדרכו עובר הוושט מחלל החזה אל חלל הבטן ומתחבר לקיבה. דרך הבקע יכולים לעבור איברים שאמורים להיות בחלל הבטן אל חלל החזה.
בקע סרעפתי היא הפגם הנפוץ ביותר של מערכת העיכול העליונה. ההערכה היא שכ-10% מן האוכלוסייה הבוגרת בארצות הברית סובלת מפגם זה.
סוגי הבקעים הסרעפתיים (בקע בסרעפת) > סוג 1 - בקע גולש (Sliding Hernia)

בסוג זה פתח המעבר של הוושט דרך הסרעפת אינו "קרוע", אך השרירים היוצרים אותו חלשים ולפיכך הפתח אינו סגור היטב. מצב זה מאפשר לחלק התחתון של הוושט ולחלק העליון של הקיבה לעבור דרך הפתח הוושטי אל חלל החזה. הצומת בין הקיבה לוושט נמצאת אם כך בחזה, ולא בבטן. סוג זה נקרא "גולש" מכיוון שמכלול החיבור בין הוושט לקיבה גולש מן הבטן אל החזה וחוזר חלילה. זהו הסוג השכיח ביותר של בקע סרעפתי, ומהווה כ-95% מכלל הבקעים. לרוב, סוג זה של בקע אינו סימפטומטי, ואינו גורם לבעיה תפקודית. הוא נצפה במעל 70% מבני האדם מעל גיל 70, ולמעשה מהווה, בדרך כלל, התרחבות של הפתח התקין, שדרכו הוושט עובר בדרכו לקיבה. התרחבות זו תקרה במוקדם או במאוחר אצל כל אדם. כאשר היא קורית, הלחץ השלילי בבית החזה בעת השאיפה גורם למפל לחצים בין הבטן לבית החזה, גורם לחיבור בין הוושט והקיבה לגלוש לתוך בית החזה. כאשר מפל הלחצים מתהפך, או בעמידה, הקיבה גולשת חזרה לבטן.
סוגי הבקעים הסרעפתיים (בקע בסרעפת) > סוג 2 - בקע פארא-ושטי (Paraesophageal hiatal hernia)

בסוג זה קיים פגם מוקדי בפתח המעבר של הוושט דרך הסרעפת, מה שמאפשר מעבר של צפק (פריטוניאום, קרום המכסה חלק מאברי הבטן) יחד עם הוושט אל חלל החזה. הצומת שבין הקיבה לוושט נשאר בתחום חלל הבטן, אך חלק מן הקיבה חודר אף הוא לחלל החזה. לאחר זמן מה, עשויה הקיבה כולה לעלות ולחדור אל חלל החזה, אך מכיוון שהצומת נשאר מעוגן בתוך הבטן, מתהפכת הקיבה, ומוצבת בכיוון הפוך לכיוונה הנורמלי בתוך חלל החזה.
סוגי הבקעים הסרעפתיים (בקע בסרעפת) > סוג 3 - שילוב בין סוג 1 וסוג 2

סוג זה שכיח יותר מסוג 2, ומאופיין בבקע של הקיבה יחד עם הצומת ושט-קיבה אל החזה. החולים חשופים לפיכך לבעיות ולסיכונים של שני סוגי הבקעים.
סוגי הבקעים הסרעפתיים (בקע בסרעפת) > סוג 4

סוג 4 מוגדר כמצב שבו איברי בטן נוספים (פרט לקיבה) עוברים דרך הפתח שבין חלל הבטן לבית החזה. בקעים אלה הם גדולים בדרך כלל, ודרכם עשויים לעבור חלקים מהמעי גס או אפילו הטחול, בנוסף לקיבה, אל תוך בית החזה.
תסמינים וסיבוכים

לרוב, הסוג הראשון, בקע גולש, אינו גורם לתסמינים. יחד עם זאת, אם מופיעים תסמינים, יהיו אלו קשורים למעבר של תוכן חומצי מן הקיבה אל הוושט, ולרפלוקס קיבה-ושט. מצב זה גורם לצרבת ולפגיעה ברקמה המצפה את חלקו התחתון של הוושט.
שלושת הסוגים האחרים של הבקעים גורמים לעיתים קרובות לכאבים לאחר ארוחה, לתחושת שובע מוקדם, לקושי בנשימה בעת האכילה או אחריה, ולכאב קל בבליעה הנגרם בשל לחץ על הוושט התחתון על ידי הקיבה. מאחר שכיס הקיבה נמצא שלא במקומו, הוא חשוף לחסימה, להסתובבות על צירו, וכן לאוטם בשל לחץ על כלי הדם המזינים את כיס הקיבה. בנוסף, עשויים להתפתח בקיבה כיבים איסכמים (הנובעים מחוסר באספקת דם), שיגרמו לדמם סמוי או נראה לעין.
אבחנה

האבחנה של בקע סרעפתי יכולה להעשות על ידי צילום רנטגן רגיל (בעיקר של סוג 1), וכן על ידי צילום מערכת העיכול לאחר בליעת בריום. זוהי הבדיקה המועדפת לאבחנת הבקע. הבריום נראה בצילום כשהוא עובר בתוך מערכת העיכול, וכך מתאפשר זיהוי פגמים במערכת. בדיקה נוספת בה ניתן להשתמש היא גסטרוסקופיה, שבה מוכנס מכשיר בצורת צינור דרך הפה אל תוך הקיבה. בקצה המכשיר נמצאת מצלמה המאפשרת לראות על גבי מסך חיצוני את פנים הוושט והקיבה.
טיפול

הטיפול בבקעים תלוי בסוג הבקע ובסימפטומים מהם סובל החולה. בבקע מהסוג הראשון אין צורך בטיפול במידה ואין תסמינים. במידה ומופיעים תסמיני רפלוקס קיבתי ושטי - צרבת, יוצע לחולה טיפול שמרני הכולל המלצות לגבי הרגלי חיים כהרזיה ותרופות. רק במצב שבו הטיפול השמרני נכשל, יוצע לחולה טיפול ניתוחי לפתרון הבעיה, וזאת כדי למנוע נזק בלתי הפיך לציפוי הוושט. בכל שאר סוגי הבקעים יוצע טיפול ניתוחי, בשל הסכנה לסיבוכים חמורים שעלולים להופיע בעתיד
גואה (כדורגל)

גואה הוא מועדון כדורגל הודי מהעיר גואה המשחק בליגת העל ההודית.
היסטוריה

המועדון הוקם ב-26 באוגוסט 2014. מאמנה של הקבוצה הוא שחקן נבחרת ברזיל לשעבר זיקו, המשמש כמאמנה מאז הקמתה של הקבוצה.
המועדון מייצג את המדינה גואה, שהיא היחידה בהודו שהספורט הרשמי שלה הוא כדורגל. לקבוצה יש ערוץ טלוויזיה פרטי.
ב-15 באוקטובר 2014 נערך משחקה הראשון של הקבוצה כנגד צ'נאיין במסגרת עונת 2014/2015 בליגה ההודית. את העונה הסדירה סיים המועדון במקום השני בטבלה, דבר אשר הקנה לו את הזכות להשתתף בפלייאוף האליפות. הקבוצה העפילה עד לחצי הגמר, אך אז הודחה בפנדלים על ידי אתלטיקו קולקטה אשר זכתה באליפות.
את העונה הבאה סיימה גואה במקום הראשון אך לא זכתה באליפות מכיוון שהיא הפסידה בגמר הפלייאוף לצ'נאיין.
שחקנים מפורסמים

צרפת רובר פירס
ברזיל לוסיו
ג'ון שרפנל

| --- | --- |

 לידה:  27 באפריל 1942 ברמינגהאם, הממלכה המאוחדת 
 פטירה:  14 בפברואר 2020 (בגיל 77) לונדון, אנגליה, הממלכה המאוחדת 
 שם לידה:  Jonathan Shrapnel 
 מדינה:  הממלכה המאוחדת 
 תקופת הפעילות:  1960–2017 (כ־57 שנים)
 מקום לימודים:  אוניברסיטת קיימברידג'  סנט קטרינס קולג', קיימברידג' 
 צאצאים:  Lex Shrapnel 
 מספר צאצאים:  3 
 פרופיל ב-IMDb
 
ג'ון שרפנל (באנגלית: John Shrapnel;‏ 27 באפריל 1942 – 14 בפברואר 2020) היה שחקן אנגלי.
ביוגרפיה

שרפנל נולד בברמינגהאם שבווריקשייר, למרי ליליאן מייפנווי והעיתונאי הסופר נורמן שרפנל.
הוא למד בבית הספר העצמאי לבנים סיטי אוף לונדון שנמצא בסיטי של לונדון, ובבית הספר מייל אנד בסטוקפורט, שם החל להתעניין במשחק ולהופיע בקבוצת הדרמה של בית הספר. אחר כך למד בסנט קתרין קולג' באוניברסיטת קיימברידג' וקיבל תואר MA.
כשחקן תיאטרון היה שרפנל חבר בלהקת התיאטרון המלכותי הלאומי של לורנס אוליבייה ובלהקה השייקספירית המלכותית. ב-2011 שיחק במחזה "The School for Scandal" בבימויה של דבורה וורנר שהועלה במרכז האמנויות ברביקן. שרפנל היה הקריין בפרק בסדרה "Wild Discovery".
בטלוויזיה הופיע שרפנל בסדרות כגון "אליזבת' ר.", "Z-Cars", "אדוארד וגברת סימפסון", "חלל: 1999", "המפקח מורס", "GBH", הסדרה של סטיב קוגן "Coogan's Run", ובפרק בסדרה "המלחמה של פויל". ב-1983 הגיש פרק בסדרת הטלוויזיה "Great Little Railways" של ה-BBC. הוא שיחק בשלוש מחזות בסדרת המחזות של שייקספיר בהפקת ה-BBC, וגילם את קריאון במחזות של תבאי מאת סופוקלס. בסדרה "Ancient Rome: The Rise and Fall of an Empire" גילם את דמותו של פומפיי. הוא שיחק בתפקיד מנהל הכלא המיני-סדרה מסוגת פנטזיה אפית "הממלכה העשירית".
שרפנל שיחק בסרטי קולנוע רבים בהם "ניקולס ואלכסנדרה" (1971), "האפיפיורית יוהנה" (1972), "הנסי" (1975), "שירותים אישיים" (1987), "Testimony" (מ-1988), "How to Get Ahead in Advertising" (מ-1989), "England, My England" (מ-1995), "101 כלבים וגנבים" (1996), "נוטינג היל" (1999), "חוקר העצמות" (2001), "קיי-19" (2002), ו-"נתיחת החייזר" מ-2006. עוד הופיע בסרטים היסטוריים כגון "גלדיאטור" בתפקיד הסנאטור גאיוס, "טרויה" (2004) בתפקיד נסטור, "אליזבת: תור הזהב" (2007) בדמות לורד הווארד, ובסרט "הדוכסית" (2008) בדמות גנרל גריי.
בסדרה "רציחות במידסומר" הופיע שרפנל בשני פרקים, "Death in Chorus" ו-"Written in Blood", וגילם בהם שתי דמויות שונות. עוד שיחק בפרק "The Omega Man" בסדרה "ג'ונתן קריק" בדמות פרופ' לאנס גראומן. ב-2008 הופיע בסרט "Chemical Wedding" לצדו של סיימון קאלו, המספר את סיפורו של אליסטר קראולי. ב-2010 שיחק שרפנל בתפקיד מפקד המשטרה ג'ון פלשהם בפרק "The Fourth Man" של הסדרה "תחבולות חדשות".
ברדיו שיחק שרפנל בתסכיתי הסדרה "המפקח מורס" מאת קולין דקסטר, וגילם את הדמות הראשית לצדו של רוברט גלניסטר ששיחק בתפקיד סמל לואיס. עוד כיכב בעיבוד לספר "נוירומנסר" מאת ויליאם גיבסון.
שרפנל מת ב-14 בפברואר 2020 ממחלת הסרטן. היה נשוי מ-1975 לפרנצ'סקה אן בארטלי, בתה של השחקנית הבריטית דברה קר. הם גרו בהייבורי שבצפון לונדון ולהם שלושה בנים: הסופר ג'ו שרפנל (יליד 1976) והשחקנים לקס שרפנל (יליד 1979) וטום שרפנל (יליד 1981).
הערות שוליים

↑  John Shrapnel Biography (1942-)
↑  John Shrapnel. EnglishMovies.co.uk. Retrieved: 2 June 2014.
↑  Coveney, Michael (2020-02-18). "John Shrapnel obituary". The Guardian (באנגלית בריטית). ISSN 0261-3077. נבדק ב-2020-02-20.
| --- | --- |
בקרת זהויות :  NLI: 987007426767505171  PLWABN: 9810601432405606  BNE: XX1599893  BnF: cb14488719b (data)  GND: 1062370279  ISNI: 0000 0001 2128 5998  LCCN: n83009552  MusicBrainz: faf145b4-c9d9-4ee6-95d3-9cab4f9280f4  NKC: xx0182094  SUDOC: 103111417  VIAF: 38282368   WorldCat (עם VIAF): 38282368
ג'ורג' עזרא

| --- | --- |

עזרא ב-2014
 לידה:  7 ביוני 1993 (בן 31) אנגליה הרטפורד, אנגליה, הממלכה המאוחדת
 שם לידה:  ג'ורג' עזרא בארנט
 שם במה:  George Ezra 
 מוקד פעילות:  הממלכה המאוחדת 
 תקופת הפעילות:  מ-2013
 מקום לימודים:  Simon Balle All-Through School, המכון למוזיקה מודרנית הבריטית והאירית, Hertford Regional College 
 עיסוק:  מוזיקאי, זמר, כותב שירים
 סוגה:  רוק, פולק רוק, בלוז, Roots rock
 סוג קול:  בריטון 
 שפה מועדפת:  אנגלית 
 כלי נגינה:  גיטרה
 חברת תקליטים:  קולומביה, סוני
 פרסים והוקרה:  YouTube Music Awards (2015) 
 georgeezra.com
 פרופיל ב-IMDb
 
ג'ורג' עזרא בארנט (באנגלית: George Ezra Barnett; נולד ב-7 ביוני 1993) הוא מוזיקאי, זמר וכותב שירים אנגלי.
לאחר שפרסם שני מיני אלבומים, את Did You Hear the Rain? באוקטובר 2013 ואת Cassy O' במרץ 2014, הוציא לאור כסינגל את השיר Budapest, שהגיע למקומות הראשונים במצעדים ברחבי העולם והקנה לו פרסום רב. ביוני 2014 הוציא לאור את אלבום הבכורה שלו, Wanted on Voyage. סינגלים נוספים ששחרר: Cassy O', Blame It on Me, Shotgun, Listen to the Man, Barcelona, Did You Hear the Rain.
ילדותו

ג'ורג' עזרא בארנט נולד בהרטפורד, הרטפורדשייר שבאנגליה, כבן לשני מורים. למד בבית הספר היסודי בבנגאו, ולאחר מכן בבית הספר 'סימון בלה'. הוא עבר לבריסטול בשנת 2011 כדי ללמוד בתיכון למוזיקה. אחיו, אית'ן ברנט, הוא גם זמר וכותב שירים, וידוע בשם 'Ten Tonnes'.
סגנון מוזיקלי

עזרא אומר שההשפעות המוזיקליות שלו הן בוב דילן ו-וודי גאת'רי. זאיין לואו, תקליטן לשעבר בBBC אמר שהוא "אחד הזמרים החזקים והעוצמתיים שיש בסביבה." האובססיה לבוב דילן הניעה את עזרא למצוא עוד אמנים אמריקאים. "מתוך סקרנות," הוא אומר, "הלכתי לחפש לאיזה אמנים הוא היה פעם מקשיב. וכך מצאתי את לדבלי, וודי גאת'רי והאולין וולף". עזרא שמע תקליט של לדבלי וניסה לשיר כמוהו. "בצד האחורי של התקליט היה כתוב שהקול שלו היה כל כך גדול, שהיית צריך להוריד את העוצמה בפטיפון שלך", הוא אומר. "אהבתי את הרעיון של לשיר בקול גדול, אז ניסיתי את זה."
קריירה מוזיקלית

ביוני 2013 עזרא ניגן על הבמה של BBC בפסטיבל גלסטונבורי. באוקטובר 2013 הוציא את המיני אלבום '?Did You Hear The Rain'. השיר 'בודפשט' שמתוך האלבום הגיע למקום השישי באיטליה. עזרא היה נגן תומך של סאם סמית', באסטיל ועוד. במרץ 2014 הוציא את המיני אלבום השני שלו, Cassy O'. ביוני 2014 הוציא לאור את האלבום הראשון שלו, Wanted on Voyage. האלבום נכנס לטבלת האלבומים של בריטניה והגיע למקום השלישי. האלבום הצליח גם באוסטרליה, אוסטריה, בלגיה, דנמרק, גרמניה, הולנד, אירלנד וניו זילנד. 14 שבועות אחרי ששוחרר, הגיע האלבום למקום הראשון. בדצמבר 2014 האלבום מכר מעל לחצי מיליון עותקים בבריטניה. בינואר 2015 הוא הוכתר לאלבום השלישי הכי נמכר בבריטניה.
ב-28 במרץ 2015, התארח עזרא בסאטרדיי נייט לייב. הוא הופיע שוב בטלוויזיה כמה שבועות לאחר מכן, בתוכנית של ג'יימס קורדן, שם ביצע את 'בודפשט'.
פודקאסט

בפברואר 2018, עזרא שחרר את הפרק הראשון בפודקאסט שלו, 'ג'ורג' עזרא וחברים'. שם, במשך 45 דקות, הוא משוחח עם אמנים אחרים. הסדרה החלה עם אד שירן, שהתארח ב-12 בפברואר 2018. ההשראה של עזרא לפודקאסט הייתה מתוך האזנה לפודקאסטים של קומיקאים שמארחים קומיקאים. בתוכנית הוא אירח עוד אמנים כגון Rag'n'Bone Man, סם סמית', אלטון ג'ון ועוד.
ג'יימס א. סנדרס

| --- | --- |
אין תמונה חופשית
 לידה:  28 בנובמבר 1927 ממפיס, ארצות הברית 
 פטירה:  1 באוקטובר 2020 (בגיל 92) קלרמונט, ארצות הברית 
 מדינה:  ארצות הברית 
 מעסיק:  סמינר האיחוד התיאולוגי 
 תפקיד:  פרופסור אמריטוס 
 פרסים והוקרה:  מלגת גוגנהיים 
 
ג'יימס א. סנדרס (באנגלית: James A. Sanders;‏ 28 בנובמבר 1927 –  1 באוקטובר 2020) היה חוקר אמריקאי של הברית הישנה ומעורכי מהדורת תגליות במדבר יהודה של מגילות מדבר יהודה. הוא היה הראשון שתרגם וערך את מגילת התהילים הגדולה, סנדרס פרש בסוף שנות ה-90, אך פרסם והרצה באופן קבוע עד יום מותו.
ביוגרפיה

סנדרס לימד בסמינר התאולוגי יוניון (UTS) בניו יורק ובבית הספר לתאולוגיה של קלרמונט (CST), בקלרמונט, קליפורניה. בעודו ב-CST הוא הקים את המרכז של כתבי היד המקראיים למחקר ושימור (ABMC), ובו ארכיון מיקרופילמים לכתבי יד עתיקים מימי הביניים הקשורים לתנ"ך.
מחקרו החשוב של סנדרס קשור במגילת תהילים (11Q5) שנמצאה בקומראן במערה מס' 11 בשנת 1956. מחוסר אמצעים שכנה המגילה במוזיאון רוקפלר עד שבשנת 1961, סנדרס גייס את הכסף עבורה ובכך קיבל את הזכות לחקור אותה. ב-1965 פורסמה המגילה בכרך הרביעי של סדרת תגליות במדבר יהודה.
לאחר שנתיים סנדרס הוציא כרך נוסף עם הרחבות למגילת תהלים.
סנדרס נפטר ב-1 באוקטובר 2020 בביתו שבקלרמונט, קליפורניה.
רשימת חלקית של פרסומיו

The Rebirth of a Born-Again Christian. A Memoir. Eugene, OR: Cascade Books, 2017. ISBN 1532607067
The Monotheizing Process: Its Origins and Its Developments. Eugene, OR: Cascade Books, 2014.
Torah and Canon, 2d ed. Eugene, OR: Cascade Books, 2005
Early Christian Interpretation of the Scriptures of Israel: Investigations and Proposals, ed. with Craig A. Evans, Sheffield: The Academic Press, 1997
Paul and the Scriptures of Israel',' with Craig Evans, JSOT Press, 1993
Luke and Scripture: The Function of Sacred Tradition in Luke–Acts, with Craig Evans, Fortress Press, 1993
Canon and Community: a Guide to Canonical Criticism, Fortress Press, 1984
Torah and Canon, Fortress Press, 1972
From Sacred Story to Sacred Text, Fortress Press 1987
הערות שוליים

↑  Sanders, J. A. The Psalms Scroll of Qumran Cave 11 (11QPsa). Discoveries in the Judaean Desert, IV. Oxford, 1965.
↑  The Dead Sea Psalms scroll / [edited] by J.A. Sanders, Ithaca, N.Y : Cornell University Press
↑  דויד בוסמן, James Alvin Sanders, באתר Diocesela, ‏‏12 באוקטובר 2020 (באנגלית)
| --- | --- |
בקרת זהויות :  NLI: 987007301889705171  BnF: cb15104159x (data)  GND: 119428016  ICCU: TO0V258265  ISNI: 0000 0001 0899 5725  LCCN: n83186692  NDL: 00455266  NKC: uk2005277754  NLA: 35474434  NLK: KAC201406233  NTA: 071281762  RERO: 02-A003783913  SNAC: w67v3dg0  SUDOC: 027121674  Trove: 966221  VIAF: 49520401   WorldCat (עם VIAF): 49520401
ג'ון תומסון (צייר)

| --- | --- |

 לידה:  1 בספטמבר 1778 איירשייר, הממלכה המאוחדת 
 פטירה:  28 באוקטובר 1840 (בגיל 62) 
 מקום לימודים:  אוניברסיטת אדינבורו  אוניברסיטת גלאזגו 
 פרסים והוקרה:  עמית החברה המלכותית של אדינבורו 
 בן או בת זוג:  Frances Ingram Spence 
 צאצאים:  Margaret Mylne 
 
ג'ון תומסון (באנגלית: John Thomson;‏ 1 בספטמבר 1778 – 28 באוקטובר 1840) היה כומר בכנסיית סקוטלנד וצייר נוף חובב ידוע. הוא היה הכומר של דודינגסטון קירק ב-1805–1840.
ביוגרפיה

הוא היה הצעיר מבין שמונה ילדים. תומסון נולד באחוזה בדילי, איירשייר, בנם הרביעי של מרי היי ובעלה, הכומר תומאס תומסון, כומר הקהילה המקומית של כנסיית סקוטלנד. הוא התחנך בבית הספר דיילי פאריש.
מגיל צעיר, הוא גילה כישרון לציור, ובהשראת האזור הכפרי של איירשייר, פיתח אהבה לציורי נוף.
ב-1791 הוא נרשם לאוניברסיטת גלאזגו ללימודי משפטים ותאולוגיה, וב-1793 עבר לאוניברסיטת אדינבורו כדי ללמוד תאולוגיה. בהיותו שם, הוא פגש אנשים רבים שהיו בולטים בחוגים האמנותיים של אדינבורו, כולל וולטר סקוט, ואלכסנדר נסמית', האחרון שבהם העביר לו שיעורי אמנות.
לאחר שסיים את לימודיו, חזר תומסון לאיירשייר וקיבל רישיון ככומר של כנסיית סקוטלנד, ולאחר מכן הוסמך ככומר בשנת 1800 במקום אביו. ב-1805 הוא עבר לדודינגסטון ליד אדינבורו והפך לכומר המפורסם ביותר של המקום, ונשאר בתפקיד עד מותו ב-1840.
בשנת 1814 הוא נבחר לעמית של החברה המלכותית של אדינבורו. הממליצים עליו היו ג'ון פלייפייר, ארצ'יבלד אליסון וסר דייוויד ברוסטר.
בעודו בדודינגסטון, צויר דיוקן משובח מאוד שלו על ידי רוברט סקוט לאודר שנישא לבתו של תומסון, איזבלה ב-1833.
תומסון מת בשנת 1840, לאחר שעבד 41 שנים במשרה. ירש אותו הכומר ג'יימס מקפרלן.
קברו בחצר הכנסייה של דודינגסטון מסומן על ידי סרקופג אבן ייחודי.
ביוגרפיה > היבטים אמנותיים

לתומסון היה סטודיו למרגלות גן האחוזה על חוף דודינגסטון לוך. מאוחר יותר, החליף את המקום ליד מגדל דודינגסטון, מבנה שתוכנן עבור Duddingston Curling Society בשנת 1825 על ידי ויליאם פלייפר. האגודה השתמשה בקומת הקרקע כבית המועדון שלהם, ותומסון השתמש בקומה העליונה של המגדל, המכונה היום "מגדל תומסון", כסטודיו שלו.
המעבר לדודינגסטון אפשר לו לחדש את ההיכרות עם אנשי מפתח בחוגים אמנותיים ולפתח את אמנותו. כמו המורה המוקדם שלו, נייסמית', תומסון האמין בעבודה בחוץ, בהתבוננות ישירות מהטבע. בהשפעת הטכניקות של הנרי רייבורן ואמן הנוף האנגלי הנודע ויליאם טרנר, הוא פיתח סגנון רומנטי רחב, והפך לאמן נוף בעל מוניטין מבוסס. הדבר איפשר לו להגדיל את המשכורת הקטנה שלו ולהתעשר למדי באמצעות מכירת ציוריו.
בנוסף לסקוט, נייסמית' ורייבורן, תומסון היה מיודד עם סופר ואמן חובב עמית, תומאס דיק לאודר, וכזה היה המוניטין של תומסונס שבשנת 1818 הוא אירח את טרנר בסטודיו שלו, שאומרים שהעיר על המבט על הלוך: "באלוהים אדוני, אני מקנא בך בפיסת המים ההיא." תומסון המשיך בשיתוף פעולה עם טרנר בהפקת תחריטים להמחשת העתיקות הפרובינציאליות והנוף הציורי של סקוטלנד של וולטר סקוט, שפורסם ב-1826.
מתוך הכרה בכישרונו, קהילתו של תומסון מינתה אותו להיות חבר באיגוד האמנים באדינבורו. הוא המשיך לקבל חברות כבוד של המוסד המלכותי לעידוד האמנויות היפות בסקוטלנד והאקדמיה המלכותית הסקוטית.
ביוגרפיה > משפחה

בשנת 1801 נישא לאיזבלה רמזי (1782–1809) בתו של הכומר ג'ון רמזי מקירמיקאל. יחד נולדה להם בת מרגרט (1806–1827). בנם תומאס תומסון (1802–1873) הפך לראש עיריית סטרטפורד-אפון-אייבון. ג'ון תומסון (1803–1870) היה קפטן ב-HEICS. בתם איזבלה תומסון (1809–1869) נישאה לאמן רוברט סקוט לאודר.
בשנת 1813, לאחר מותה של איזבלה הוא התחתן עם פרנסס אינגרם ספנס (1779–1845). היא הייתה אלמנתו של מרטין דאלרימפל מפורדל. נולדו להם בנים נוספים: פרנסיס תומסון (1814–1858); הנרי פרנסיס (נ. 1819); אדוארד (נ. 1821); ושתי בנות, אמילי (נ. 1816) ומרי הלן (נ. 1817).
גלריה

מצוק חופי
מצודה רוזלין
המצודה המזרחית
הערות שוליים

↑  Waterston, Charles D; Macmillan Shearer, A (July 2006). Former Fellows of the Royal Society of Edinburgh 1783–2002: Biographical Index (PDF). Vol. II. Edinburgh: The Royal Society of Edinburgh. ISBN 978-0-902198-84-5. Retrieved 22 December 2011.
↑  Biographical Index of Former Fellows of the Royal Society of Edinburgh 1783–2002 (PDF). The Royal Society of Edinburgh. July 2006
↑  Cassells Old and New Edinburgh vol.2 Ch.31
↑  "Rev John Thomson (1778-1840) - Find A Grave..." www.findagrave.com.
↑  Grave of Rev Thomson, Duddingston Kirk
↑  Fasti Ecclesiastae Scoticana by Hew Scott
| --- | --- |
בקרת זהויות :  PLWABN: 9810556849805606  BnF: cb11958433w (data)  DSI: 12419  GND: 138835810  ISNI: 0000 0000 6687 0253  LCCN: nr94024828  RKD: 77273  SNAC: w6b56hdh  ULAN: 500124355  VIAF: 36801034   WorldCat (עם VIAF): 36801034
ברנהרד גרגורי

| --- | --- |
אין תמונה חופשית
 לידה:  10 באפריל 1879 טאלין, האימפריה הרוסית 
 פטירה:  2 בפברואר 1939 (בגיל 59) שמארגנדורף, הרפובליקה הפדרלית של גרמניה 
 הישג בולט:  היה מס' 45 בעולם בשנת 1916
 מד כושר מרבי:  2493 (במרץ 1916)
 מדינה:  רוסיה,גרמניה
 
ברנהרד גרגורי (בגרמנית: Bernhard Gregory;‏ 10 באפריל 1879, טאלין – 2 בפברואר 1939, ברלין), היה שחמטאי גרמני.